కాడ్మియం బ్రోమైడ్

కాడ్మియం బ్రోమైడ్  ఒక రసాయన సంయోగ పదార్థం.ఇది ఒక అకర్బన రసాయనసమ్మెలన పదార్థం. కాడ్మియం, బ్రోమిన్ మూలక పరమాణువు ల సంయోగం వలన ఏర్పడిన రసాయన సంయోగ పదార్థం. కాడ్మియం బ్రోమైడ్ యొక్క రసాయన సంకేత పదంCdBr2. మిగతా కాడ్మియం సమ్మేళన రసాయన పదార్థాలవలె కాడ్మియం బ్రోమైడ్ కూడా విషపూరితమైన రసాయనం. కాడ్మియం బ్రోమైడ్ ను హైడ్రో బ్రోమిక్ ఆమ్లం యొక్క అయానిక్ కాడ్మియం లవణం అనికూడా అంటారు.

భౌతిక లక్షణాలు

భౌతిక స్థితి
కాడ్మియం బ్రోమైడ్ ఒక ఘన రసాయన పదార్థం. ఇది తెల్లగా లేదా లేత పసుపు రంగు స్పటిక రూపం లో ఉండును. కాడ్మియం బ్రోమైడ్ అణుభారం 272.22 గ్రాములు/మోల్.

సాంద్రత
25 °C ఉష్ణోగ్రత వద్ద కాడ్మియం బ్రోమైడ్ సాంద్రత 5.192గ్రాములు/సెం.మీ3

ద్రవీభవన ఉష్ణోగ్రత
కాడ్మియం బ్రోమైడ్ ద్రవీభవన స్థానం 568 °C (1,054 °F;841 K)

బాష్పీభవన ఉష్ణోగ్రత
కాడ్మియం బ్రోమైడ్ యొక్క బాష్పీభవన స్థానం 844 °C (1,551 °F;1,117K)

ద్రావణీయత
కాడ్మియం బ్రోమైడ్ నీటిలో కరుగును.  0 °C దగ్గర, 100 మి.లీ నీటిలో 56.3 గ్రాములు,20 °C దగ్గర 98.8గ్రాములు, 100 °C వద్ద 160 గ్రాములు నీటిలో కరుగును.ఆల్కహాల్, ఇథర్,, ద్రవ అమ్మోనియాలో కరుగును.

ఉత్పత్తి
కాడ్మియం బ్రోమైడ్ ను కాడ్మియాన్ని బ్రోమిన్ ఆవిరులతో వేడి చేయుటద్వారా ఉత్పత్తి చేయుదురు.మరొక విధానంలో పొడి కాడ్మియం అసిటేట్ ను గ్లాసియాల్అసిటిక్ ఆమ్లం, అసేటైల్ బ్రోమైడ్ తో ప్రతి చర్యకు లోను గావించడం ద్వారా ఉత్పత్తి చేయుదురు. మరొక ప్రత్నామ్యాయ పద్ధతిలో కాడ్మియం లేదా కాడ్మియం ఆక్సైడ్ ను హైడ్రో బ్రోమిక్ ఆమ్లంలో కరిగించి, పొడిగా ఏర్పడు వరకు ద్రావణాన్ని హీలియం వాయు వాతావరణంలో బాష్పీకరించి/ఇగిర్చి కాడ్మియం బ్రోమైడ్‌ను ఉత్పత్తి చేయుదురు.

రసాయన చర్యలు

విద్యుద్విశ్లేషణ
కాడ్మియం బ్రోమైడ్‌ను విద్యుద్విశ్లేషణ కావించిన రాగి కాథోడ్ ధ్రువం వద్ద వెండిరంగు కాడ్మియం పూత/పొర, ప్లాటినం ఆనోడ్ వద్ద పసుపు-ఎరుపురంగు బ్రోమిన్ పూత/పొర ఏర్పడును

ఆరోగ్యపరమైన ఇబ్బందులు
కాడ్మియం బ్రోమైడ్ ను పీల్చడం వలన దగ్గు, తుమ్ములువచ్చును.ఊపిరి తిత్తులు/శ్వాసకోశాలు పాడై అవకాశం ఉంది.జీర్ణవ్యవస్థలో చేరిన ఆరోగ్యపరమైన ఇబ్బందులు ఏర్పడును.మూత్రపిండాలు, కాలేయంపాడై అవకాశంఉన్నది.కళ్ళలోపడిన ఇరిటెసన్ వచ్చును.

ఉపయోగాలు
కాడ్మియం బ్రోమైడ్ ను పోటోగ్రాఫిక్ ఫిల్ముల తయారిలోను, లిథోగ్రపిలోని, బొమ్మలు/ చిత్తరువు చెక్కుట, అక్షరాలు చెక్కుటకు (engraving) ఉపయోగిస్తారు.

ఇవికూడా చూడండి
కాడ్మియం
బ్రోమిన్

మూలాలు/ఆధారాలు

రసాయన శాస్త్రము
రసాయన సమ్మేళనాలు
కాడ్మియం సమ్మేళనాలు
అకర్బన సమ్మేళనాలు